CELEX: 62017CN0068
Language: hr
Date: 2017-02-09 00:00:00
Title: Predmet C-68/17: Zahtjev za prethodnu odluku koji je 9. veljače 2017. uputio Bundesarbeitsgericht (Njemačka) – IR protiv JQ

8.5.2017   
            
            
               HR
            
            
               Službeni list Europske unije
            
            
               C 144/26
            
         Zahtjev za prethodnu odluku koji je 9. veljače 2017. uputio Bundesarbeitsgericht (Njemačka) – IR protiv JQ
   (Predmet C-68/17)
   (2017/C 144/34)
   Jezik postupka: njemački
   
      Sud koji je uputio zahtjev
   
   Bundesarbeitsgericht
   
      Stranke glavnog postupka
   
   
      Tužitelj: IR
   
      Tuženik: JQ
   
      Prethodna pitanja
   
   
               1.
            
            
               Treba li članak 4. stavak 2. drugi podstavak Direktive Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (u daljnjem tekstu: Direktiva 2000/78/EZ) tumačiti na način da crkva za organizaciju poput tuženika u ovom sporu može obvezujući odlučiti da u vezi sa zahtjevom za rad u dobroj vjeri i odanost duhu te organizacije koji se primjenjuje na zaposlenike na rukovodećim položajima treba razlikovati između zaposlenika koji pripadaju toj crkvi i onih koji pripadaju drugoj crkvi ili ne pripadaju ni jednoj crkvi?
            
         
               2.
            
            
               U slučaju negativnog odgovora na prvo pitanje:
               
                           a)
                        
                        
                           Treba li izuzeti iz primjene odredbu nacionalnog prava, poput članka 9. stavka 2. Allgemeines Gleichbehandlungsgesetza (Opći zakon o jednakom postupanju), u skladu s kojim je takvo različito postupanje prema zaposlenicima opravdano na temelju njihove vjerske pripadnosti, sukladno vlastitom poimanju crkve?
                        
                     
                           b)
                        
                        
                           Koji se uvjeti primjenjuju u skladu s člankom 4. stavkom 2. podstavkom 2. Direktive 2000/78/EZ u pogledu zahtjeva za rad u dobroj vjeri i odanost duhu organizacije, koji se primjenjuje na zaposlenike određene crkve ili druge organizacije navedene u toj odredbi?